**Prilog 3**

**OBRAZLOŽENJE**

**Polugodišnji izvještaj o izvršenju Proračuna Općine Pašman za 2022. godinu**

Pravilnikom o polugodišnjem i godišnjem izvještaju o izvršenju proračuna („Narodne novine“ broj 24/2013, 102/17, 1/20 i 147/20), propisano je da polugodišnji izvještaj o izvršenju proračuna sadrži:

1. Opći dio proračuna koji čine Račun prihoda i rashoda i Račun financiranja na razini

 odjeljka ekonomske klasifikacije,

2. Posebni dio proračuna po organizacijskoj i programskoj klasifikaciji te razini odjeljka

 ekonomske klasifikacije,

3. Izvještaj o zaduživanju na domaćem i stranom tržištu novca i kapitala,

4. Izvještaj o korištenju proračunske zalihe,

5. Izvještaj o danim jamstvima i izdacima po jamstvima i

6. Obrazloženje ostvarenja prihoda i primitaka, rashoda i izdataka

**Obrazloženje ostvarenja prihoda i primitaka, rashoda i izdataka**

 **U 2022. godini prihodi i primici proračuna planirani su u iznosu od 20.638.986,72**

**kn. Prihodi su ostvareni su u iznosu od 17.935.156,98 kn tj. 86,90% u odnosu na planiranih 17.935.156,98 kn .**

 **Prihodi od poreza** ostvareni su u iznosu od 10.715.557,60 kuna u odnosu na planirano 10.545.807,22 kuna, tj.119,56% od planiranog iznosa, a 101,61% više od ostvarenja u istom periodu 2021. godine.

 PRIHOD OD POREZA NA DOHODAK ostvaren je u ukupnom iznosu od 3.920.121,54 kuna tj. 90,39 % u odnosu na planirani iznos od 4.336.927,00 kuna.

 POREZ NA IMOVINU ostvaren je u ukupnom iznosu od 6.645340,22 kuna tj. 109,66% u odnosu na planiranih 6.060.217,13 kn odnosno indeks 109,66 %.

 POREZ NA ROBU I USLUGE ostvaren je u ukupnom iznosu od =150.095,84 od planiranih 148.663,09, odnosno 100,96% od planiranog iznosa.

**Pomoći iz inozemstva (darovnice) i od subjekata unutar općeg proračuna** ostvarene su u ukupnom iznosu od 1.853.276,43kuna što je 35,26% od planiranih 5.255.682,42 kuna.

 **Prihod od imovine** ostvaren je sa 135,80% od planiranog u iznosu od 1.319.439,47 kuna a odnosi se na prihod od naknada za koncesije, prihodi od zakupa i iznajmljivanja imovine, naknade za korištenje nefinancijske imovine i ostalih prihoda od nefinancijske imovine i bilježe povećanje od 24,71% u odnosu na prethodnu godinu jer je naplaćen dio potraživanja iz prethodnih godina za koncesije na i prihode od zakupa i iznajmljivanja imovine te naknade za korištenje nefinancijske imovine i ostalih prihoda od nefinancijske imovine.

 **Prihodi od upravnih i administrativnih pristojbi, pristojbi po posebnim propisima i naknada** ostvareni su u iznosu od 3.990.454,55 kuna što iznosi 106,22% od planiranih 3.756.681,49 kuna a sa indeksom od 72,00 u odnosu na ostvareno u 2021. godini, a sastoje se od ostalih nespomenutih prihoda i naknada, prihoda od komunalnog doprinosa i komunalne naknade, te sufinanciranje cijene usluga, participacija i slično prihod Dječjeg vrtića koji je ostvaren u iznosu od 207.708,60 kn a planiran je u iznosu od 216.430,60 kn.

 **Kazne, upravne mjere i ostali prihodi** ostvareni su u iznosu od 56.428,93 kn što je 97,78% u odnosu na planirani iznos od 57.707,80 kuna.

 **Rashodi poslovanja ostvareni su u iznosu od 11.,583.350,78kn ili 97,36 % od planiranih 11.897.334,72 kuna.**

 **Rashodi za zaposlene** realizirani su u iznosu od 2.306.683,15 kuna ili 93,99% od planiranih 2.454.136,00 kuna.

 **Materijalni rashodi ostvareni** su u iznosu od 6.483.224,57 kuna tj. 100,49% od ukupno planiranih 6.451.464,19 kuna što je 3,5 % razlike u odnosu na 2021. godinu.

 **Financijski rashodi** ostvareni su u iznosu od 143.946,95 kuna ili 65,31% od planiranih 220,400,00 kuna i to najvećim dijelom zbog troškova naknada i kamata po odobrenim kreditima. (namjenski kredit i odobreni minus na žiro-računu).

 **Naknade građanima i kućanstvima** realizirane su u iznosu od 600.664,06 kuna ili 82,15% u odnosu na planiranih 731.141,00 kuna što je povećanje od 5,05% u odnosu na izvršenje u 2021. godini.

 **Ostali rashodi** ostvareni su u iznosu od 2.048.832,05 kuna ili 105,06% od planiranih 1.950.193,53 kuna, odnosi se na tekuće donacije udrugama, vjerskim zajednicama, sportskim udrugama donacija Turističkoj Zajednici Općine Pašman, DVD Pašman te kapitalnu pomoć Javnoj komunalnoj ustanovi.

 **Rashodi za nabavu nefinancijske imovine** realizirani su u iznosu od 6.633.146,18 kuna ili 80,75% od planiranih 8.214.324,00 kuna .

 **Rezultat poslovanja Općine Pašman**

Ukupni prihodi poslovanja iznose 17.935.156,98 kuna dok rashodi iznose 11.583.350,78 kuna.

Utvrđuje se da je Općina Pašman u 2022. godini i u ranijim godinama ostvarila strukturni poslovni rezultat: Manjak prihoda od nefinancijske imovine u iznosu 25.626.124,04 kn i manjak primitaka od financijske imovine u iznosu od 80.516,12 kuna pokriva se iz viška prihoda poslovanja. Poslovanjem u 2022. godini ostvaren je manjak prihoda poslovanja u iznosu od 684.621,59 kn.

Manjak prihoda u iznosu od 684.621,59 kuna podmiriti će se iz prihoda redovnog poslovanja tijekom 2023. godine

**POTRAŽIVANJA I OBVEZE OPĆINE PAŠMAN I PRORAČUNSKOG KORISNIKA DJEČJI VRTIĆ „OTOK PAŠMAN“**

Sukladno Pravilniku o izmjenama i dopuna Pravilnika o polugodišnjem i godišnjem izvršenju proračuna Obrazloženje ostvarenja prihoda i primitaka, rashoda i izdataka sadrži i: stanje nenaplaćenih potraživanja za prihode jedinica lokalne i područne (regionalne) samouprave i njihovih proračunskih korisnika, stanje nepodmirenih dospjelih obveza jedinica lokalne i područne (regionalne) samouprave i njihovih proračunskih korisnika te stanje potencijalnih obveza po snovi sudskih postupaka jedinica lokalne i područne (regionalne) samouprave i njihovih proračunskih korisnika.

1. STANJE NENAPLAĆENIH POTRAŽIVANJA

Na dan 31.12.2022 godine stanje nenaplaćenih potraživanja Općine Pašman iznosi 9.195.935,51 kn a potraživanja Dječjeg vrtića „Otok Pašman“ 14.007,00 kn

 **Depoziti, jamčevni polozi i potraživanja od zaposlenih**

 **te za više plaćene poreze i ostalo (12) =104.769,64 kn**

Potraživanja od zaposlenih temeljem plaća ……………….. = 380,00 kn

Ostala potraživanja od zaposlenih ………………………… = 3.500,00 kn

 Potraživanja za naknade koje se refundiraju ……………… = 7.506,02 kn

 Ostala potraživanja(129)……………………………………=103.163,86 kn

**-potraživanja za općinske poreze ( kto 161) =2.035.041,98 kn**

( p.na kuće za odmor ....................................................... =1.909.249,28kn

 p.na potrošnju.....…………........................................... =125.529,61 kn

 p.na tvrtku ).................................................................... =275.750,64 kn

 p.na reklame)………………………………………….. =65,82 kn

**-potraživanja za prihode od imovine (kto 164) =727.413,43 kn**

 Potraživanje za zatezne kamate…………………………. =448,24 kn

koncesija, ....................………………. …………......... =274.240,00 kn

 potr. od zakupa i iznajmljivanje imovine ..................... =291.478,88 kn

 naknada za nezakonito izg.zgrade ………….……………. =161.168,10 kn

-**potraživanja za administrativne pristojbe (kto165) =3.407.019,56 kn**

 ostali nespomenuti prihodi..............................……. =44.541,00 kn

 katastarska izmjera .................................................. =230.425,04 kn

 kupoprodaja grobnica……………………………… =23,500,00 kn

 komunalni doprinos ................................... =1.919.186,41 kn

 komunalna naknada …………………………… =1.225.111,91 kn

 naknade za priključak …………………………. =359.608,45 kn

**-potraživanja za prihode od prodaje proizvoda i robe te pruženih usluga**

**(166) ……………………………………………………. =789.822,75 kn**

**Potraživanja Dječjeg vrtića „Otok Pašman“**

 Potraživanja za prihode po posebnim propisima (kto 165)

 Potraživanja za upravne i adm. pristojbe, pristojbe po posebnim propisima i

 naknade ………………………………………………….. = 19.109,00 kn

 **UKUPNO potraživanja ................................................ =****7.404.750,37 kn**

STANJE OBVEZA

Na dan 31. prosinca 2022. godine stanje nedospjelih obveza Općine Pašman iznosi 1.433.511,96 kn. Nepodmirene nedospjele obveze Dječjeg vrtića „Otok Pašman“ iznose 73.578,00 kn.

Stanje nepodmirenih dospjelih obveza Općine Pašman u iznosu od 173.874,25 kuna.

1. STANJE POTENCIJALNIH OBVEZA PO OSNOVI SUDSKIH POSTUPAKA

|  |  |  |  |  |  |
| --- | --- | --- | --- | --- | --- |
| **REDNI BROJ** | **TUŽENIK** | **TUŽITELJ** | **SAŽETI OPIS PRIRODE SPORA** | **PROCJENA FININCIJSKOG UČINKA KOJI MOŽE PROISTEĆI IZ SUDSKOG SPORA ILI IMOVINA** | **PROCJENJENO VRIJEME ODLIJEVA ILI PRILJEVA SREDSTAVA** |
| ~~1.~~ | ~~OPĆINA PAŠMAN~~ | ~~GEODETSKI ZAVOD d.d.~~ | ~~Dospjelo potraživanje po računu potraživanje po računu br. 33-GZ2-o2 i zatezne kamate radi kašnjenja u plaćanju~~ | ~~0,00~~ | ~~Spor u tijeku~~ |
| 2. | OPĆINA PAŠMAN | DINKO ĆONDIĆVLADO NEKIĆMILAN MATOŠEVIĆ | Radi izgradnje puta | 0,00 | Spor u tijeku |
| 3. | HRVATSKI TELEKOM d.d. | OPĆINA PAŠMAN | Isplate stečenog bez osnove | 0,00 | Spor u tijeku |
| 4. | ANGELA HARI | OPĆINA PAŠMAN | Uklanjanje betonskog zida | 0,00 | Spor u tijeku |

**Rashodi poslovanja analitički su prikazani u okviru Posebnog dijela proračuna.**

Posebni dio proračuna u Godišnjem izvještaju o izvršenju proračuna za 2022. godinu iskazuje rashode i izdatke 2022. godine, a prezentira se slijedećim izvještajima:

* Izvršenje po organizacijskoj klasifikaciji
* Izvršenje po programskoj klasifikaciji

**Posebni dio proračuna po organizacijskoj klasifikaciji**

* U posebnom dijelu proračuna iskazanom po organizacijskoj klasifikaciji evidentirani su rashodi i izdaci po organizacijskim jedinicama (razdjel i glava) i proračunskom korisniku (razdjel i glava).

Iz navedene tablice vidljivo je ostvarenje rashoda po razdjelima i glavama, čije je ostvarenje ovisilo o ostvarenju prihoda. Organizacijski dijelovi dijele se na:

 **Općinsko vijeće i ostala radna tijela** izvršenje po toj organizacijskoj klasifikaciji ostvareno je u iznosu od 273.937,94 kn od ukupnog planiranog 404.004,96 kn. tj. 67,47%

**UO za opće poslove komunalni sustav i financije** izvršenje od 11.354235,64 kn od ukupno planiranih 11.958.787,91 kn tj. 94,94%%.

**Dječji vrtić „Otok Pašman** ukupno 1.109.412,26 od planiranih 1.403.591,60 kn tj. 79,04%

UO za gospodarstvo, društvene djelatnosti i EU fondove izvršeno u iznosu od 5.487.627,42 kn.

**Posebni dio proračuna po programskoj klasifikaciji**

U posebnom dijelu proračuna iskazanom po programskoj klasifikaciji evidentirani su rashodi kroz aktivnosti i projekte koji su povezani u programe na temelju zajedničkih ciljeva, po organizacijskim jedinicama (razdjel i glave) i proračunski korisnik (razdjel i glava).

Rashodi i izdaci ostvareni u 2022.godini bili su određeni visinom i namjenom ostvarenih prihoda te su ostvareni u planiranim iznosima s manjim odstupanjima u odnosnu na planirano 6,39%.

Ostvareni ukupni rashodi i izdaci u iznosu od 18.,827.324,04 kuna dijele se na rashode i izdatke UO za opće poslove komunalni sustav i financije od 11.354.235,64 kn od ukupno planiranih 11.958.787,91 kn tj. 94,94%%.

, Općinskog vijeća i ostala radna tijela 221.532,98 kuna te rashode proračunskog korisnika DV Otok Pašman u iznosu od 1.109.412,26 kuna.

**GLAVA 01 OPĆINSKO VIJEĆE I OSTALA RADNA TIJELA**

**GLAVNI PROGRAM A01 Poslovanje Općinskog vijeća i Ureda načelnika**

 U sklopu navedenog programa planirana su sredstva za naknade za rad predstavničkih i izvršnih tijela, reprezentacije, troškova protokola (vijenci, cvijeće, svijeće i sl.) i za proslavu Dana Općine, blagdane i spomendane ostvarena su u iznosu od 221.532,98 od ukupno planiranih 353.600,00 kn.

Ostali nespomenuti rashodi poslovanja ostvareni su u iznosu od 202.932,98 kuna odnosno 60,58% od planiranih 335.000,00 kuna a odnose se na rad predstavničkih i izvršnih tijela, povjerenstava i slično (biračkih odbora).

**GLAVNI PROGRAM C01 IZGRADNJA KOMUNALNE INFRASTRUKTURE**

**PROGRAM 1000 IZGRADNJA KOMUNALNE INFRASTRUKTURE**

 Pod ovim programom planirani su radovi na uređenje plaža, izgradnja dužobalne šetnice u Dobropoljani, izgradnja groblja i mrtvačnica, izgradnja cesta, i izgradnja javne rasvjete u iznosu od .615.000,00 kuna od čega je ostvareno 3.250.730,13 kuna.

**GLAVNI PROGRAM D01 ODRŽAVANJE KOMUNALNE INFRASTRUKTURE**

**PROGRAM 1000 ODRŽAVANJA JAVNIH POVRŠINA**

 Ovaj program podijeljen je po aktivnostima po mjesnim odborima, održavanje javnih površna koje obavlja JKU Otok Pašman, održavanje nerazvrstanih cesta, javne rasvjete, opskrba pitkom vodom i održavanje groblja za što je planirano ukupno 2.331.705,13 kuna od čega je realizirano 119%% u iznosu od 2.787.687,40 kuna.

**GLAVNI PROGRAM E01 DRUŠTVENE DJELATNOSTI**

Ovaj glavni program podijeljen na programe koji su podijeljeni na aktivnosti, a realizirani su na temelju iskazanih potreba.

**PROGRAM 1000 JAVNE POTREBE U KULTURI**

Kroz ovaj program planirane su pomoći kulturno umjetničkim udrugama koje djeluju na području Općine Pašman u cilju promicanja kulture i očuvanja kulturne baštine. Sredstva su namijenjena za sufinanciranje njihovog aktivnog djelovanja pod čime se misli na organiziranje kulturnih manifestacija na otoku, te gostovanja kao što su gostovanja KUD-ova na smotrama folklora širom Hrvatske kao i u inozemstvu. Pokretanje knjižnice-bibliobus stanovnicima Općine Pašman. Sredstva za ovaj program realizirana su u iznosu od89.744,25 kuna

**PROGRAM 1001 RAZVOJ SPORTA I REKREACIJE**

Glavni cilj ovog programa je poticanje i promicanje športa provođenjem dijela programa tjelesne i zdravstvene kulture koji se ostvaruje kroz financijsku pomoć sportskim društvima koji aktivno djeluju na području Općine Pašman.

 Sredstva su planirana u ukupnom iznosu od 120.000,00 a utrošeno je do 173.466,00 kn.

**PROGRAM 1002 ŠKOLSTVO, ZDRAVSTVO I SOCIJALNA SKRB**

Ovim programom kroz pomoći i jednokratnim naknadama Općina Pašman određuje sredstva za Osnovnu školu „Vladimir Nazor“ u Neviđanima radi poboljšanja uvjeta za održavanje nastave i športskih aktivnosti, isplatama stipendija redovnim studentima i naknadama građanima radi zaštite životnog standarda socijalno ugroženih osoba na području Općine Pašman, poticanje nataliteta i slično. Tu spadaju sljedeće aktivnosti: *Socijalna skrb,* *Ostale naknade za socijalnu skrb,* Sufinanciranje rada dječjeg vrtića „Latica“ Zadar, *Zaštita, očuvanje i unapređenje zdravlja, Visoko obrazovanje, Osnovno i srednjoškolsko obrazovanje,* *Sufinanciranje tečajeva stranih jezika.* Sredstva su planirana u ukupnom iznosu od 806.645,00 kn a ostvareno je 689.439,36 kuna što je 85,47% od planiranog.

**GLAVNI PROGRAM G01 ZAŠTITA OD POŽARA I CIVILNA ZAŠTITA**

**PROGRAM 1001 ORGANIZIRANJE I PROVOĐENJE ZAŠTITE I SPAŠAVANJA**

Za ovaj program planirano je 287.000,00 kn a realizirano je 308.348,00 kn tj. 107,18%.

*Aktivnost A100001 Civilna zaštita*

 Na ovoj aktivnosti planirana su sredstva za civilnu zaštitu u iznosu od 4.000,00 kuna, te je ova aktivnost realizirana u iznosu u 448,00 kuna.

 *Aktivnost A100002 Gorska služba spašavanja*

 Općina Pašman već godinama u sklopu svog programa zaštite od požara i civilne zaštite ima predviđena sredstva za pomoć Hrvatskoj gorskoj službi spašavanja planirana su sredstva u iznosu od 10.000,00 kn od čega je isplaćeno 7.000,00 kuna

 *Aktivnost A100003 Protupožarna zaštita*

 U skladu s zakonskim odredbama Općina Pašman u svom proračunu planira sredstva za financiranje DVD-a Pašman i to za servis i registraciju vozila, liječničke preglede i potrebno školovanje aktivnih članova i slično. Za njihove potrebe u 2022. potrošeno je 295.400,00 kuna.

**PROGRAM 1001 GEODETSKO KATASTARSKA IZMJERA**

*Aktivnost A100001 Geodetsko katastarska izmjera*

Za rad Katastarskog ureda i Zemljišno-knjižnog odjela Općinskog suda Područni ured Biograd na Moru za potrebe javnog uvida na poslovima uspostave katastara nekretnina i obnove zemljišne knjige na području Općine Pašman za Katastarsku općinu Ždrelac, Banj, Dobropoljanu , Neviđane i Mrljane te u 2017 g. počela je katastarska izmjera za k.o. Pašman tako da je ukupno izdvojeno 917.770,11 od ukupno planiranih 1.150.000,00 kuna

**GLAVNI PROGRAM K01 ZAŠTITA OKOLIŠA**

**Program 1000 GOSPODARENJE OTPADOM**

Tu ubrajamo sljedeće:

*Aktivnost A100001 Odlaganje i zbrinjavanje otpada*

U 2022. godini Općina Pašman je za odlaganje i zbrinjavanje krupnog otpada izdvojila 82.375,00 kn.

**GLAVNI PROGRAM L01 Poticanje razvoja turizma i ruralnog razvoja**

**Program 1001 Projekti za razvoj turizma i otoka**

Ovaj program je ostvaren u iznosu od 337.575,00 kn od planiranih 250.000,00 kuna kroz pomoć TZ Općine Pašman

**Proračunski korisnik**

**GLAVA 03 DJEČJI VRTIĆ OTOK PAŠMAN**

 Sredstva za rad dječjeg vrtića realizirana su u ukupnom iznosu od 1.403.591,16 kuna tj. 94,36% od ukupno planiranih 1.234.521,35 kn, a odnose se na ukupne rashode Dječjeg vrtića „Otok Pašman“ a to su rashodi za zaposlene, rashodi za usluge, materijalni rashodi, financijski rashodi te rashodi za nabavu nefinancijske imovine. Općina Pašman je za rad dječjeg vrtića izdvojila ukupno 1.109.412,26 kuna ostali izvori financiranja su vlastiti prihodi dječjeg vrtića Otok Pašman, višak prihoda poslovanja, prihodi od pomoći te tekuće pomoći iz državnog proračuna.